text: L'UBSA no és prou regular per guanyar al líder (76 a 66) - Diari de Sant Adrià
  L'UBSA no és prou regular per guanyar al líder (76 a 66)
  Els adrianencs van tenir 5 minuts màgics en els que van retallar 21 punts, que van tornar a encaixar en els minuts següents
  L'UBSA no va poder derrotar al Natzaret a domicili i segueix sense estrenar-se lluny del Can Ricart.
  Els de Badalona van transmetre ràpidament l'avantatge de la pista al marcador (20 a 9). Amb el joc interior ben aturat, els adrianencs no trobaven la manera d'anotar, i es van quedar en 21 punts a la mitja part (36 a 21).
  A la represa, el Natzaret va continuar amb el seu guió fins arribar als 21 de diferència. Va ser en aquell moment quan, com ha passat en altres partits de l'UBSA, l'equip va començar a anotar compulsivament i e va cruspir la diferència en un 2 i no res per posar-se a només 3 punts.
  Tot i això, els de César Sanmartín no van ser capaços de mantenir aquest nivell d'encert i d'intensitat, i abans d¡'acabar el quart el Natzaret va tornar a obrir un forat (49 a 38), que va arribar a ser un altre cop de 21 punts. 4 triples finals de l'UBSA van maquillar el marcador fins el 76 a 66 final.